আমি হোমসেফ নিয়ে কাজ করেছি। শ’খানেক সেফকে ডিল করেছি টানা ছয়মাস। এরা কেউ রেস্টুরেন্ট শেফ না। কিন্তু অসম্ভব ভালো রান্না জানেন। আমি সেসময় অস্থির হয়ে থাকতাম,কোন ভাবে কি এদের একটু ফুড ফটোগ্রাফি কিংবা ফুড প্রেজেন্টেশন এর উপর ট্রেইনিং দেয়া যায়।কেউ কেউ সেসব পারতো,নিজেরাই শিখেছে।ওদের খাবার বেশি সেল হতো । মানুষ ছবি দেখে খাবার অর্ডার করে। আমি প্র্যাকটিক্যালি দেখেছি শুধুমাত্র নার্সিং এর অভাবে অনেকে এই প্ল্যাটফর্মটা থেকে ছিটকে পরে যাচ্ছে। আমি ঘন্টা পর ঘন্টা কথা বলে উনাদের ইন্টারনেটের ব্যবহার শিখিয়েছি,সবচেয়ে ভালো ছবিটা ওয়েবে আপলোড করেন,জানালার পাশে টেবিল নিয়ে এরপর ডে-লাইটে ছবি তুলুন, মোবাইলে একটা ফটো এডিটিং অ্যাপ নামান ইত্যাদি। অনেকে পেরেছে,অনেকে পারেনি। অনেকে ভয়াবহ হতাশ গলায় ফোন দিত,আপু আমাকে দিয়ে মনে হয় হবে না। মনটা খারাপ হয়ে যেত। আবার নিলু আন্টির মত অনেকে ছিল,বলতো,উনার ছেলে ডিএসএলআর দিয়ে আচারের বোতলের ছবি তুলে দিয়েছে, লোগো ডিজাইন করে স্টিকার প্রিন্ট করে দিয়েছে। আরো কয়জন তো কোন বেচাবেচির ধান্দার মধ্যেই নাই, বলা মাত্রই এক গাঁদা রেসিপি আপলোড করে ফেলতো।